جمهور باشقانی رجب طیب اردوغان عزیز تورک میللتینی و قوزیی قیبریس تورک جمهوریتینده کی تورک وطنداش‌لارینی 30 آوقوست ظفر بایرامی موناسیبتیله تبریک ائتدی.
اردوغان تورک میللتی‌نین 1919-جو ایلده سامسون-دا غازی مصطفی کمالین لیدئرلیگی ایله باشلایان ایستیقلال موباریزه‌سی‌نین بوتون یوخسوللوق و ایمکان‌سیزلیق‌لارا باخمایا‌راق، 30 آوقوست باش قوموتانلیق میدان محاربه‌سینده غلبه ایله نتیجه لندیگینی خاطیرلاتدی و تبریکینه بئله داوام ائتدی:
" 30 آوقوست ظفری میللتیمیزین جانین‌دان داها عزیز بیلدیگی وطن تورپاق‌لاریندا موستقیل یاشاماق ایراده‌سی‌نین بوتون دونیایا اعلانی‌دیر. بو غلبه سیاسی و سوسیال نتیجه‌لری اعتباریله تاریخی ایستیقامتلندیرمیش، ایمپریالیست‌لره قارشی ایستیقلال ساواشی آپاران بیر چوخ مظلوم خالق‌لارا ایلهام و اومید منبعی اولموش‌دور. تورکیه 95 ایل اول اولدوغو کیمی، اقتصادی و سیاسی موستقیل‌لیگینه قارشی تهدیدلری، هوجوم‌لاری و تخریبات جهدلرینی دفع ائتمک مسئله‌سینده عینی قطعیتینی محافظه ائدیر. فتو، داعش، پ.کا.کا، پ.ی.د کیمی الی قان‌لی ترور تشکیلات‌لارینا قارشی حقوق، عدالت و دئموکراسی چرچیوه‌سینده آپاردیغیمیز آمان‌سیز موباریزه بو مسئله‌ده حساسلیغیمیزین ان باریز نومونه‌سی‌دیر".
تورکیه‌نین گله‌جک دؤورلرده ده اونا قارشی یؤنه‌لن تهدیدلری یئرینده‌جه ضررسیزلشدیرمه‌یه داوام ائدجگینی وورغولایان جمهور باشقانی بون‌لاری قئید ائتدی: "شوبهه‌سیز بو چتین پروسه‌سده ان بؤیوک گوج منبعیمیز بیر میللت، بیر بایراق، بیر وطن و بیر دؤولت پرینسیپ‌لری اطرافیندا بوتون‌لشن میللتیمیزین بیرلیک و برابرلیگی، دوست اؤلکه‌لرین دستکی‌دیر. عزیز میللتیمیز 15 ژوئیه دؤولت چئوریلیشی جهدی قارشی‌سیندا نوماییش ائتدیردیگی مقاومتله "یا آزادلیق، یا اؤلوم" سئچیمی ایله اوزلشرکن نلری گؤزه آلا بیله جگینی گؤستردی. تورک میللتی او گئجه 250 شهید و 2 مین 193 غازی باهاسینا یالنیز دؤولت چئوریلیش جهدینی دفع ائتمه‌دی، عینی زاماندا، اؤلکه‌سینه، دئموکراسی سینه و آزادلیغینا صاحب چیخما ایراده‌سینی ده اورتایا قویدو. چاناققالانی آلینماز ائدن، قورتولوش ساواشیمیزی غلبه ایله بیتیرن، سون اولا‌راق دا، 15 ژوئیه گئجه‌سی بوتون اؤلکه اراضی‌سینده آیاغا قالخان بو ایراده ایله اؤلکه‌میز هر جور چتینلیگین عهده سیندن گله‌جک گوج و قابیلیته مالیک‌دیر. چئوریلیش جهدی و ترور هوجوم‌لاری باشدا اولماقلا، یاشادیغیمیز امتحان‌لارا باخمایا‌راق، سون بیر ایلده ایقتیصادیاتدا، یاتیریم‌لاردا و گله‌جک دئموکراسی یولوندا الده ائتدیگیمیز اوغورلار بونون ان باریز ثبوتودور. بو موناسیبتله بیر داها جمهوریتیمیزین بانی‌سی، بؤیوک دؤیوشون باش قوموتانی غازی مصطفی کمالی و سلاحداش‌لارینی میننتدارلیقلا یاد ائدیر، بوتون شهیدلریمیزه و غازی لریمیزه الله‌دان رحمت دیلییرم. 30 آوقوست ظفر بایرامیمیز موبا‌رک اولسون".
